ŉ Gids om tweede keer huis te koop | Jou Geld | SolidariteitJou Geld | Solidariteit Wêreld
Tuis › 2016-begroting › ŉ Gids om tweede keer huis te koop
ŉ Gids om tweede keer huis te koop
Daar is ŉ rykdom van inligting beskikbaar vir eerste-huiskopers. Per slot van rekening staan hulle voor die grootste finansiële verbintenis van hulle lewens en is hulle waarskynlik nie goed vertroud met die proses nie. Maar wat van tweede-huiskopers? Hulle benodig ook inligting.
Wat om te doen met die wins uit die verkoop van die eerste huis
Die grootste verskil vir tweede-huiskopers is natuurlik dat hulle reeds ŉ eiendom besit. Dit kan voordelig wees weens die toename in die eiendom se waarde, en daardie wins kan dien as deposito op die nuwe huis. Daar is egter ŉ paar voorbehoude.
“Indien die opbrengs vir die deposito voortspruit uit die verkoop van die bestaande eiendom, is dit nie altyd moontlik om die deposito te betaal alvorens daardie fondse beskikbaar is nie,” sê Allison Dunbar, oobalite klubkonsultant. Dit is algemene praktyk om ŉ waarborg te verskaf vir die fondse waarvoor gewag word.
Sy verduidelik dat dit altyd raadsaam is om die opbrengs van die verkoop as deposito op die tweede eiendom te gebruik, aangesien dit ŉ beter rentekoers en gunstiger bankgradering sal verseker weens die verminderde risiko.
“Aan die ander kant mag sommige kliënte verkies om skuld af te betaal om bekostigbaarheid van die nuwe verband te verseker, en sou kon aangeraai word om sommige van die opbrengs uit die verkoop te gebruik om bestaande skuld af te betaal,” sê sy.
Alhoewel jy mag dink dat goedkeuring van ŉ verband die tweede keer vanselfsprekend is omdat jou finansiële situasie verbeter het, moenie so seker wees nie. “Leningskriteria het verander en jy mag ander vorms van skuld aangegaan het, wat jy bekostigbaarheid kan affekteer,” sê Dunbar.
Tweede-huiskopers behoort pre-kwalifikasie van ŉ verbandverskaffer te kry sodat hulle hulle huissoektog met vertroue kan aanpak, wetende wat hulle kan bekostig en dat hulle nie iewers vir skuld gelys is nie.
Dinge het verander by banke
As jy jou eerste huis vyf of tien jaar gelede gekoop het, sal jy vind dat banke die toutjies baie stywer getrek het op die vermindering in rentekoerse wat hulle gewillig is om vir huisleningsaansoekers aan te bied. “Dit is heel waarskynlik dat wanneer jy om ŉ nuwe verband aansoek doen, jy nie so ŉ gunstige rentekoers sal kry as wat jy op die vorige verband gekry het nie,” sê Dunbar.
Dit is ook moeiliker vir applikante wat vir hulleself werk omdat banke baie versigtiger is met hulle leenkriteria sedert die Nasionale Kredietwet in werking getree het. “As jy vir jouself werk, sal jy die volhoubaarheid van jou nuwe maandelikse verpligting moet bewys en voldoende bewys van inkomste voorsien – nog ŉ goeie rede om voorafkwalifikasie te bekom,” sê sy.
Voorwaardelike verkoop van jou huidige woning
Baie tweede-keerkopers sal ŉ aanbod op die nuwe woning maak op voorwaarde dat hulle bestaande woning verkoop word. Dit is nodig want dit verhoed dat die kopers opeindig met ŉ verband wat op twee huise betaal moet word – wat hulle finansieel lam kan lê. Dit kan egter ook hulle aanbod op die nuwe eiendom minder aanloklik maak. In die meeste gevalle sal die verkoper voortgaan om die woning te bemark.
“As hy voortgaan om die eiendom te bemark, mag hy ŉ onvoorwaardelike aanbod ontvang wat hom die oorspronklike voornemende koper in kennis laat stel om die voorwaarde op die verkoop van die bestaande eiendom te laat vaar,” sê Dunbar. “Die koper mag vir ŉ verbandlening aansoek doen om die volle koopprys te verseker, wat hom in staat stel om met die koop voort te gaan sonder dat sy bestaande eiendom verkoop moet word – indien hy kwalifiseer en dit kan bekostig.”
Sy adviseer dat terwyl gewag word op die verkoop van die bestaande eiendom, die voornemende koper steeds vir verbandfinansiering op die nuwe eiendom aansoek behoort te doen, sodat wanneer die ou eiendom verkoop word, die nuwe koop sonder versuim voltrek kan word.
Kyk ŉ bietjie rond vir jou nuwe huislening
Selfs al het jy ŉ goeie terugbetalingsrekord by jou bestaande bank is dit ŉ goeie idee om rond te kyk vir die beste transaksie op jou nuwe huislening. Soms sal een bank ŉ lening goedkeur wat minder is as die verband waarvoor jy aansoek doen. En dis altyd die moeite werd om die rentekoerse te vergelyk wat aangebied word, aangesien ŉ verskil van selfs ŉ halwe persent op die langtermyn ŉ reuse-impak op jy terugbetalings kan hê.
Verbande kan nie van een eiendom na ŉ ander oorgeplaas word nie, so elke huisleningaansoek word in isolasie oorweeg.